Spjall:Málsgrein

message: Gengur þessi orðanotkun upp? Ég hélt að málsgrein væri texti milli línuskiptinga (sbr. :en:Paragraph). --Akigka 17. janúar 2008 kl. 12:29 (UTC)
replies: text: Já, hún gengur upp. Paragraph er efnisgrein. En þessi orðanotkun var fundin upp til þess að þurfa ekki að segja að það séu margar setningar í sömu setningu. Enskan talar aftur á móti um margar klausur (relative clauses etc.) í sömu sentence. --Cessator 17. janúar 2008 kl. 14:22 (UTC)
replies: text: : Það er þá nýtilkomið eða hvað? Fann þetta á vísindavefnum... --Akigka 17. janúar 2008 kl. 17:22 (UTC)
replies: text: ::Mér var kennt þetta í setningafræði í framhaldsskóla.  Hins vegar minnir mig að ég hafi lært þetta eins og þú í grunnskóla, enda rugla ég þessu stundum saman. --Friðrik Bragi Dýrfjörð 17. janúar 2008 kl. 20:41 (UTC)

message: Svona er orðið Málsgrein útskyrt í Orðabók Eddu: 1.  (mál- og bragfræði) texti sem lesa skal í einni lotu og aftur að punkti (sá texti sem er á milli punkta). 2. setning 3. (fornt/úrelt) orðræða, rökræða  4. (lögfræði) sá hluti lagagreinar sem afmarkast af greinaskilum, efnisgrein. --85.220.94.133 17. janúar 2008 kl. 20:48 (UTC)
Og svo hérna dæmi úr OH: . Og svona í Orðabankanum: málsgrein   
replies: text: [enska] sentence [Málfræði ] 
málsgrein

text: [Réttritunarorðabók ] 
málsgrein -> efnisgrein

text: [sh.] málsgrein [enska] paragraph [Tölvuorð ] 
málsgrein

text: [sh.] greinaskilamerki [enska] paraph [Upplýsingafræði ] 
málsgrein

text: [enska] paragraph [Upplýsingafræði ] 
--85.220.94.133 17. janúar 2008 kl. 20:52 (UTC)

text: Sá „texti sem er milli punkta“ getur auðvitað innihaldið margar setningar, t.d. eina aðalsetningu og þrjár aukasetningar. --Cessator 17. janúar 2008 kl. 21:14 (UTC)
replies: text: :Spurning líka hvað fyrsta málsgreinin er samkvæmt þessari skilgreiningu :) --Friðrik Bragi Dýrfjörð 17. janúar 2008 kl. 21:25 (UTC)
replies: text: :: Mér finnst þetta allt í lagi - efnisgrein er fínt orð. Ég hef samt bitið það í mig að setning væri milli tveggja punkta (og gæti innihaldið aðalsetningu og aukasetningar) en málsgrein stæði milli greinarskila. Mér finnst frekar hvimleitt þegar akademían fer á taugum yfir margræðni orðanna og rýkur til við endurskilgreiningar og nýyrðasmíð af því orðin sem allir hafa alltaf notað eru skyndilega ekki nógu góð af því þau þýða eitthvað tvennt (eða þrennt eða fernt eins og gengur)... en bara veit ekki hvort sú er raunin hér - þ.e. hver hin almenna venja er í þessu tilviki. --Akigka 17. janúar 2008 kl. 21:56 (UTC)
replies: text: :::Ef það er ekkert afgerandi í þessu held ég að við ættum ekki að stressa okkur á því hvað við köllum hlutina svo lengi sem það er samræmi í greininni og aðrar mögulegar merkingar koma fram.  Ég fór og skoðaði ritmálaskrá OH og fann þetta: Orðasamband, sem felur í sér sjálfstæða hugsun og í er umsögn nefnist málsgrein. (Íslenzk setningafræði handa skólum og útvarpi. Höfundur: Björn Guðfinnsson). --Friðrik Bragi Dýrfjörð 17. janúar 2008 kl. 22:46 (UTC)
replies: text: ::::Björn Guðfinnsson er nú kennivald í þessum efnum. --Cessator 17. janúar 2008 kl. 23:14 (UTC)
thread_title:  Samkvæmt orðabók Eddu 

message: Afhverju var þetta tekið út, það sem sett var inn um hvað orðið þýðir í lögfræði?--157.157.160.217 18. janúar 2008 kl. 15:38 (UTC)
replies: text: Það átti víst heima á aðgreiningarsíðunni... 18. janúar 2008 kl. 15:40 (UTC)
replies: text: :Sá hana ekki, biðst forláts. --85.197.210.44 18. janúar 2008 kl. 18:34 (UTC)
replies: text: :: Ekkert mál, en þetta lætur mig reyndar hugsa. Þú varst að leita að lögfræðiskilgreiningunni en fannst hana ekki. Kannski væri hægt að gera tengilinn að lögfræði greinilegri? --Baldur Blöndal 18. janúar 2008 kl. 19:17 (UTC)
thread_title:  Lögfræði